cyanic-selkie/wikianc huggingface dataset:
מפרץ אילת
מי המפרץ
קרינת השמש החזקה והיובש באזור גורמים לרמה גבוהה של התאדות מי המפרץ. בדהב מגיעה ההתאדות לשיא של 4,250 מילימטר לשנה, רמה שהיא פי 400 מכמות המשקעים השנתית הממוצעת במקום. תופעה זו גורמת לגרעון מתמיד של מים במפרץ ולזרימה קבועה של מים מדרום, דרך מצרי טירן. הזרימה במפרץ היא בניגוד לכיוון השעון; עם כניסתו למפרץ מוטה הזרם מזרחה בשל כוח קוריוליס. בהמשך, משפיעות הרוחות הצפוניות על שינוי כיוון הזרימה מערבה ואחר כך - דרומה. האידוי המוגבר גורם לשתי תופעות נוספות: קירור המים והמלחתם. הטמפרטורה השנתית הממוצעת של מי מפרץ אילת היא 24° לעומת 27° בדרום הים האדום (במפרץ סואץ, שהוא רדוד יותר, מגיעה הטמפרטורה הממוצעת ל-22.5°). מליחות מי מפרץ אילת עומדת על 40.8‰ לעומת 36.0‰ בדרום הים האדום. שכבות המים במפרץ שוות במליחותן והטמפרטורה שלהם כמעט שווה. הצפיפות השווה של שכבות המים מאפשרת ערבול אנכי של המים - תופעה שבעקבותיה קיימת הספקת חמצן גם לאזורים העמוקים ביותר במפרץ.
הגאות והשפל במפרץ אילת הן דו-שיאיות. כלומר, במהלך יממה יש שני מחזורי גאות ושפל. הפרש הגבהים בין הגאות והשפל אינו רב ומגיע בקירוב למטר אחד.
חוף סיני
החוף המזרחי של מפרץ אילת מתחלק לשלוש יחידות נוף עיקריות:
החי במפרץ אילת
באופן כללי מייצג החי שבים האדום את החי במימי האוקיינוס ההודי, אלא שמינים רבים אינם יכולים לחדור אליו בשל מגבלות מליחות וטמפרטורה וחלקם מצויים רק בחלקו הדרומי של הים האדום. חלק גדול מהמינים שבים האדום הם אנדמיים ושיעורם של מספר קבוצות מגיע לכ-30%. ייתכן כי חלקם התפתח בתקופת ים תטיס. המינים האנדמיים מתאימים יותר לתנאים בים האדום ובמפרץ אילת ולכן משגשגים בהם יותר מהמינים האוקיאניים.
חיים הלד
חיים הלד (1950 – נובמבר 2005) היה מורה ואיש צבא. חתן פרס ביטחון ישראל.
הלד נולד בחדרה ובהיותו בן ארבע עברה משפחתו לפתח תקווה. בילדותו לקה בשיתוק ילדים. בסיום לימודיו בישיבת נחלים המשיך בלימודים אקדמיים וסיים תואר ראשון ושני במתמטיקה ובפיזיקה באוניברסיטת בר-אילן.
לאחר מלחמת יום הכיפורים התנדב לצה"ל ושירת ביחידה 8200. בשנת 1979 הוענק לו פרס ראש אמ"ן לחשיבה יוצרת ובשנת 1980 פרס ביטחון ישראל. הלד פרש משירותו בשנת 1992.
לאורך שנות שירותו הצבאי לימד הלד בהתנדבות לימודי מתמטיקה בבית ספר תיכון ברמלה. לאחר שחרורו מהצבא הוא התמסר להוראת מתמטיקה ופיזיקה במוסדות שונים, בהם אוניברסיטת בר-אילן ובית הספר יואל גבע, וכן בבתי ספר תיכוניים ובמכללות חרדיות.
הלד כיהן כחבר הנהלת המועצה לשלום ולביטחון.
נישא לשושנה ולזוג נולדו שני ילדים.
טריבונה לודו
טריבונה לודו (טריבונת העם) היה אחד מהעיתונים הגדולים והחשובים ביותר ברפובליקה העממית הפולנית ויצא לאור בין 1948 עד 1990. העיתון היווה אמצעי התקשורת העיקרי של מפלגת הפועלים המאוחדת הפולנית והוא היה אחד מכלי התעמולה העיקריים שלה המפלגה יחד עם תוכנית החדשות הטלוויזיונית, "דז'ניק"
ייסוד
ב-16 בדצמבר 1948, שתי המפלגות הקומוניסטיות הגדולות ביותר בפולין, מפלגת הפועלים הפולנית והמפלגה הסוציאליסטית הפולנית, אוחדו ביחד ליצירת מפלגת הפועלים המאוחדת הפולנית. שני העיתונים של המפלגות, בהתאמה היו "רובוטניק" ו"גולוס לודו" אוחדו גם, ובכך יצרו את טריבונה לודו.
חשיבות
במשך המאה ה-20, התקשורת בפולין נשלטה באופן מוחלט על ידי מפלגת הפועלים המאוחדת הפולנית ועיתונים היו יוצאים מן הכלל. טריבונה לודו ומתחריו הקטנים ביותר קידמו את קו המפלגה. לעיתון זה היה תפקיד משמעותי בהפצת תעמולה בזמן השלטון הקומוניסטי ברפובליקה העממית הפולנית והיה אחראי גם ל"שכתוב היסטוריה".
כעיתון המפלגה הרשמי, טריבונה לודו שלט בשוק. עד סוף שנת 1981, תפוצתו הגיעה למיליון עותקים. על אף גדילת ההתנגדות למפלגה, מספר המנויים לעיתון המשיך לגדול והגיע ל-1.9 מיליון זמן קצר לפני שהשלטון הקומוניסטי התפרק.
התפרקות מפלגת הפועלים המאוחדת הפולנית ואחר כך
התפרקות מפלגת הפועלים המאוחדת הפולנית החלה ב-28 בינואר 1990, כמה שעות לאחר שהעותק האחרון של טריבונה לודו הודפס. למרות ניסיון להפצת העיתון מחדש כעיתון חדש ושונה, העיתון לא הצליח לשרוד את נפילת הסוציאליזם בפולין.
לאחר 1990, הוקם עיתון חדש, "טריבונה" שעורכיו היו עורכיו של טריבונה לודו. העיתון נוסד כעיתון שמאלני חדש. אפילו בשיא תפוצתו, לעיתון היו רק 50,000 קוראים ולא הצליח להרוויח כסף. העיתון הפסיק לצאת לאור בסוף 2009.
בננה באנשי
בננה באנשי (באנגלית: Banshee בלבד) הוא קוקטייל המורכב מ: 60 מ"ל ליקר קקאו בהיר, 60 מ"ל ליקר בננה ו 60 מ"ל שמנת. את כל המרכיבים יש למזוג לשייקר עם קרח, לנער היטב ולמזוג לכוס קוקטייל.
מקור השם
מקור השם הוא בשל הצבע החיוור של הקוקטייל המזכיר באנשי. בישראל השם לא נקלט היטב ונתווסף לו המילה בננה בשל ליקר הבננה הדומיננטי.
מתרגם אוניברסלי
מתרגם אוניברסלי (באנגלית: Universal translator) הוא התקן המשותף ליצירות מדע בדיוני רבות, במיוחד בטלוויזיה. תואר לראשונה בנובלה "מפגש ראשון" משנת 1945 מאת מאריי ליינסטר, מטרתו של המתרגם היא להציע תרגום מיידי של כל שפה. חברות טכנולוגיה שואפות לפתח מתרגם שימושי "אוניברסלי" לשימוש יום-יומי.
כמוסכמה, הוא משמש כדי לפתור את הבעיה של תרגום בין שפות של דמויות חייזרים ממינים שונים, אלא אם כן הבעיה חיונית לעלילה. לתרגם שפה חדשה בכל פרק, כאשר נתקלים במינים חדשים או בתרבויות חדשות - יגזול זמן יקר (במיוחד כאשר ברוב סדרות אלו הפרקים הם בפורמט של 30 או 60 דקות לפרק) אשר בדרך כלל נדרש לצורך התפתחות העלילה, עם פוטנציאל גדול, על פני פרקים רבים, להפוך לדבר החוזר ונשנה, עד לנקודה של מטרד. לעיתים, גזעי חייזרים מסוגלים להבין את כללי האנגלית לאחר שיחה קצרה, ולאחר מכן באופן מיידית לדבר באופן שוטף, מה שהופך את המתרגם האוניברסלי למיותר.
בעוד שקיומו בעולם האמיתי של מתרגם אוניברסלי נראה לא סביר, בשל צורך הברור לטלפתיה, מדענים ממשיכים לפתח טכנולוגיות דומות, המשלבות מספר קטן של שפות ידועות. ראו תרגום מכונה ומערכת זיהוי דיבור לדיונים בעולם האמיתי של טכנולוגיות לעיבוד שפה טבעית.
כללי
ככלל, מתרגם אוניברסלי הוא מיידי, אבל אם שפה זו מעולם לא הוקלטה, יש לעיתים עיכוב זמן עד שהמתרגם יכול לעבד כראוי את התרגום, כמו במקרה של מסע בין כוכבים. יש סופרים שמבקשים סבירות גדולה יותר בכך שבמקום תרגום מחשב שדורש איסוף נתונים של השפה החדשה, לעיתים קרובות על ידי האזנה לשידורי רדיו.
קיומו של מתרגם אוניברסלי הוא לעיתים בעייתי בהפקות קולנוע וטלוויזיה מנקודת מבט הגיונית (לדוגמה: חייזרים שעדיין מדברים אנגלית, כאשר אין מתרגם אוניברסלי ברשותם, וכל הדמויות נראות כשומעות נאום מתורגם כראוי, במקום הנשואים בשפה המקורית, היכולת לדבר בשפה כאשר תרגום ישיר הוא אפשרי), ודורש מעט השעייה של הספק כאשר הפה של הדמויות נע בסנכרון עם המילים המתורגמות, ולא בשפת המקור; עם זאת, הוא מסיר את הצורך הפוטנציאלי בכתוביות מסורבלות, וזה מבטל את ההנחה הדי לא סבירה שכל גזע בגלקסיה טרח ללמוד את השפה האנגלית.
המאה ה-22
במסע בין כוכבים, המתרגם האוניברסלי שימש את סג"ם הושי סאטו, קצינת התקשורת על סיפון ספינת החלל אנטרפרייז בסדרה "מסע בין כוכבים: אנטרפרייז, לצורך המצאת מטריצת קידוד בלשנית (linguacode matrix). המטריצה הייתה בשימוש לראשונה, כביכול, בשלהי המאה ה-22 על כדור הארץ, לצורך תרגום מיידי של שפות ארציות ידועות. בהדרגה, עם הסרת מחסומי שפה, התרבויות השונות על פני כדור הארץ הגיעו לשלום עולמי. תרגומים של שפות שקודם לכן לא היה ידועות, כמו אלה של חייזרים, יצרו קשיים נוספים, שהיה צריך להתגבר עליהם. כמו רוב הצורות הנפוצות האחרות של טכנולוגיה במסע בין כוכבים (מנוע עיוות, טרנספורטרים, וכו'), המתרגם האוניברסלי כנראה פותח באופן עצמאי על כמה עולמות כדרישה בלתי נמנעת הנובעת ממסע בחלל; בהחלט הוולקנים לא התקשו לתקשר עם בני אדם בעת ביצוע "המפגש הראשון" (אם כי הוולקנים יכלו ללמוד אנגלית סטנדרטית מניטור שידורי הרדיו של כדור הארץ). ספינת החלל הוולקנית שנחתה בזמן "המפגש הראשון" שימשה למטרות סקר. לא ברור אם הם ביצעו מדידות של כדור הארץ או לא.
על פי "Star Trek: The Next Generation Technical Manual", המתרגם האוניברסלי הוא "תוכנית מחשב מאוד מתוחכמת", שפועל על ידי "ניתוח הדפוסים" של שפה זרה אינה ידועה, החל מדוגמת קול של אדם אחד, או שיחה בין שני דוברים או יותר. ככל שהדוגמה תהיה מורכבת יותר - כך מטריצת התרגום תהיה מדויקת ואמינה יותר, ותאפשר המרה מיידית של התבטאויות מילוליות או של טקסט כתוב בין שפת החייזרים לבין השפה האנגלית-אמריקנית / שפת הפדרציה הסטנדרטית.
המאה ה-23
בניגוד לכמעט כל צורה אחרת של טכנולוגיה של הפדרציה, מתרגמים אוניברסליים כמעט ולא מתקלקלים. למרות שברור כי הם נמצאים בשימוש נרחב בתקופתו של קפטן קירק (שכן הצוות מתקשר באופן קבוע עם מינים שלא ייתכן שיש להם ידע באנגלית רגילה), לא ברור באיזה אופן נשאו אותם על עצמם אנשי הצוות של אותה התקופה.
הפרק "Metamorphosis" היה הפעם היחידה שבה המכשיר נראה בפועל. בפרק "Arena", המטרונים סיפקו לקפטן קירק ולמפקד הגורן עם מתרגם-מכשיר קשר, המאפשר להם לשוחח ביניהם. במהלך תקופתו של קירק, הם היו גם כנראה פחות מושלמים בתרגומים שלהם לשפה הקלינגונית. בסרט הקולנוע "מסע בין כוכבים 6: הארץ הלא נודעת", הדמויות נראות כמסתמכות על ספרים מודפסים, על מנת לתקשר עם ספינה צבאית קלינגונית, מאחר שצ'כוב אמר שהקלינגונים יבחינו בשימוש במתרגם האוניברסלי. השחקנית נישל ניקולס מחתה כנגד סצנה זאת, על פי דיווחים, שכן היא חשה כי או'הורה כקצינת התקשורת, אמורה להיות בקיאה בשפה הקלינגונית בצורה שוטפת. באותו סרט, בסצנת משפטם של קפטן קירק וד"ר מקוי בפני שופטת קלינגונית, השניים מחזיקים בהתקני תקשורת, בזמן שקלינגון (בגילומו של טוד בראיינט) מתרגם עבורם סימולטנית. על פי הרומן המבוסס על הסרט, קיימת סיבה אחר לשימוש בספרים מודפסים, והיא חבלה שבוצע על ידי איש צוות מצי הכוכבים, אשר משתייך לקנוניה הנחשפת על ידי צוות האנטרפרייז במהלך הסיפור, אולם ספר זה איננו חלק מהקאנון של מסע בין כוכבים.
המאה ה-24
במאה ה-24, המתרגמים האוניברסליים כבר בנויים אל תוך מכשירי הקשר, שנראים ונענדים כסיכות על מדיהם של אנשי הצוות של צי הכוכבים, אם כי היו מקרים שבם אנשי הצוות (כגון ויליאם רייקר בפרק של "מסע בין כוכבים: הדור הבא" "First Contact") דיברו עם חייזרים מגזע שזה עתה פגשו לראשונה, גם כאשר נשללו מהם מכשירי התקשורת. במסע בין כוכבים: וויאג'ר, בפרק "The 37's", מסתבר כי המכשיר מסוגל לתרגם בין שתי שפות השייכות לאותו הגזע; לאחר שצוות הוויאג'ר מגלה ומחייה 8 בני אדם אשר נחטפו בשנת 1937 (ובהם אמיליה ארהארט ופרד נונן) ומאז נמצאים במצב של קיפאון, קצין צבא יפני מביע את הפתעתו כי איכר מאוהיו מדבר, לכאורה, יפנית, ואילו האיכר מופתע באותה המידה לשמוע את החייל מדבר אנגלית (עם זאת, קהל הצופים שומע את כולם מדברים אנגלית בלבד).
בלתי מתקבל על דעת, שבמתרגם האוניברסלי כבר נעשה שימוש מוצלח, על מנת לפענח תקשורת עם צורת חיים שאינן ביולוגיות (בפרק "Metamorphosis" של הסדרה המקורית). בסדרה "מסע בין כוכבים: הדור הבא", בפרק "The Ensigns of Command", המתרגם היה חסר יעילות בפענוח שפת של השליאק, כך שהפדרציה נאלצה להיות תלויה בפרשנות של החייזרים של שפות כדור הארץ. ישנה ספקולציה כי השליאק מתקשרים בינם לבין עצמם בשפה משפטית מורכבת למדי. הפרק "Darmok" ממחיש מקרה אחר, שבו המתרגם האוניברסלי מוכיח עצמו לא יעיל ולא מובן, כי השפה הטמריאנית מושרשת עמוק מדי במטאפורות מקומיות.
במספר פרקים של "מסע בין כוכבים: חלל עמוק 9", אנו רואים כיצד נעשה שימוש במתרגם אוניברסלי קרדאסי: לוקח לו זמן מה לעבד שפה חייזרית חדשה שהוא נתקל בה, אשר דובריה, בתחילה, אינם מובנים; אולם ככל שהם ממשיכים לדבר, המתרגם, בהדרגה, לומד את השפה שלהם ומתרגם אותה לאנגלית סטנדרטית.
הפרנגי נוהגים ללבוש את המתרגם האוניברסלי כשתל בתוך אוזניהם. במסע בין כוכבים: חלל עמוק 9", בפרק "Little Green Men" שבו דמויותיהם של קווארק, רום ונוג (שלוש דמויות קבועות בסדרה) הופכות בטעות לשלושה חייזרים בתקרית רוזוול, ללא המתרגם האוניברסלי - בני האדם לא מצליחים להבין את הפרנגי (שמצידם - אינם מצליחים להבין את השפה האנגלית בה מדברים בני האדם), עד אשר הפרנגי מצליחים לתקן ולהפעיל את המתרגמים האוניברסליים שלהם. כמו כן, לאורך כל סדרות מסע בין כוכבים, המתרגם האוניברסלי, שנמצא ברשותו של צד אחד בשיחה, מסוגל לשדר את התוצאות בקול בטווח מוגבל, ובכך מאפשר תקשורת בין שני צדדים או יותר, כאשר כל אחד מהם מדבר בשפה אחרת. נראה כי ההתקנים הללו הם ציוד סטנדרטי על ספינות חלל ותחנות חלל, שם אין הכרח לעשות שימוש בסיכת-מכשיר הקשר.
מאחר שהמתרגם האוניברסלי, ככל הנראה, לא משפיע באופן פיזי על התהליך שבו מיתרי הקול של המשתמש (או של החייזר שווה הערך) מהווים דיבור נשמע (כלומר: המשתמש בכל זאת מדבר בשפתו שלו, ללא קשר לשפתו של המאזין), המאזין, כך נראה, שומע רק את המילים המתורגמות של הדובר, ולא בשפה הזרה שהדובר למעשה משתמש בה; המילים הנאמרות לא רק מתורגמות, אלא גם, איכשהו, מוחלפות. המתרגם האוניברסלי משמש לעיתים קרובות במקרים של מגע עם חברות שטרם פתחו מנוע עיוות, כמו בסדרה "מסע בין כוכבים: הדור הבא", בפרק "Who Watches the Watchers", והזיהוי בשימוש בו יכול בהחלט להיחשב כהפרה של הצו העליון. לכן, מוכרח להיות מנגנון כלשהו שבאמצעותו השפתיים של המדבר נתפסות כמסונכרנות עם הדברים שנאמרים. בסדרה לא מסופק שום הסבר על המכניקה של פונקציה זו, והצופה נדרש להשעות את חוסר אמון שלו מספיק כדי להתגבר על מגבלה זו הנראית לעין.
על אף ששפתם של הקלינגונים, כמו גזעי חייזרים רבים אחרים, מובנת באופן שגרתי על ידי בני גזעים אחרים באמצעות המתרגם האוניברסלי, הם משתמשים לעיתים במילים ובביטויים בשפה הקלינגונית אשר נותרים בלא תרגום, רומז כי הם משתמשים באופן שגרתי לפחות בשתי שפות שונות, עם אחת מהן המתרגם האוניברסלי מסוגל להתמודד, אך עם השנייה הוא איננו מסוגל. לחלופין, המתרגם האוניברסלי מסוגל לפרש את הכוונות של הדובר, ולכן כאשר אדם דובר מעוניין שדבריו ישמעו בשפת המקור, המתרגם האוניברסלי מעביר את הדיבור כמו שהוא, ללא תרגום.
חזרן
חִזְרָן – מארמית תלמודית, או בַּמְבּוּק (Bambusoideae), הוא שם כולל לתת-משפחה של צמחים ירוקי-עד רב-שנתיים במשפחת הדגניים. כמה מסוגי החזרן הם ענקיים, ומהווים את סוגי הדגנים הגדולים ביותר.
ישנם כ-1,400 מינים שונים של חזרן. החזרן נפוץ בסוגי אקלים שונים, מהרים קרים ועד אזורים טרופיים חמים. ניתן למצוא סוגי חזרן בצפון-מזרח אסיה (בקו הרוחב 50 צפון, בסחאלין), בדרום ובמזרח אסיה ממערב להימלאיה, בדרום ובמערב אוסטרליה, מדרום לסהרה באפריקה, ובאמריקה מדרום-מזרח ארצות הברית ודרומה משם, עד לדרומה של צ'ילה. החזרן אינו נפוץ באופן טבעי באירופה, צפון אפריקה, מערב אסיה (ובכלל זה המזרח התיכון), צפון אמריקה הצפונית, ובאנטארקטיקה.
מקור שמה של המילה במבוק הוא בשפות המלאית והאינדונזית.
ביולוגיה
גובה גזעי החזרן משתנה בין המינים השונים ונע בין סנטימטרים ספורים ועד ל-40 מטר. קוטר הגזע נע בין מילימטר בודד ל-30 סנטימטר. צימוח החזרן מתחלק למספר שלבים: בשלב הראשון צומח הנצר למלוא גובהו, הנצרים הם בעלי מפרקים וכל מפרק נושא עלה יחיד שמתנוון ונושר בסוף גידול הנצר במקביל לתהליך התפצלות מהנצר. בשלב השני לאחר סיום התפתחות הנצר מתחילים להתפצל ענפים מבסיס העלה היחיד שנמצא בכל מפרק, מבסיס עלה כזה יכולים להתפצל ענף אחד או יותר, בחלק ממיני החזרן גם הענפים גדלים בשלב הראשון למלוא אורכם ואחר כך חוזרים ומתפצלים לענפים נוספים מבסיסי העלים שלהם. החזרן יכול להיות גדול מאוד, בניגוד למרבית הצמחים ממשפחת הדשא.
נצר חזרן יחיד, בעל מערכת שורשים מבוססת, מגיע בדרך-כלל לגובהו המלא בתוך כחודשיים. לאחר מכן מתפתחים הענפים הצדדיים.
החזרן מגיע לגובהו המלא בתהליך התפתחות שאורך כ-6 שנים ובמהלכן בכל עונת יציאת נצרים יגדלו נצרים לגובה רב יותר מבעונות הקודמות.
החזרן מתחלק באופן גס לשתי משפחות: חד בדיים ורב בדיים. החזרן החד בדי שולח שורשים ארוכים ומוציא נצרים חדשים במרחק מצמח האם ואילו הרב בדיים גדלים בצורה מקובצת ומוציאים נצרים חדשים בסמוך לצמח האם.
חלק ממיני החזרן פורחים לעיתים נדירות. המין Phyllostachys bambusoides הוא בעל מחזור הפריחה האיטי ביותר – כ-130 שנה. כשמינים מעוטי-פריחה אלה פורחים, הצמח עשוי למות; וכל הפרטים מאותו המין פורחים בו-זמנית באזור גאוגרפי גדול. משערים כי זהו מנגנון הגנה כנגד חיות הניזונות מזרע החזרן, כדי שלא יוכלו להסתמך על אספקה קבועה.
החזרן הוא מהצמחים מהירי הגדילה שבעולם. קיימים מקרים מתועדים של צמיחה של מטר שלם ביממה ויש טענה שבמינים מסוימים ניתן לראות בעין את גדילת הצמח.
חזרן הוא מזונה העיקרי של הפנדה הענקית בסין.
שימושים
נבטי החזרן אכילים, ובאזורים מסוימים בעולם ניתן לרוכשם בחנויות כשהם חתוכים באופנים שונים. עם זאת, הנבטים של מספר מינים מכילים רעלים שיש לסנן, או לנטרל בהרתחה, בטרם ניתן לאוכלם.
קני החזרן חזקים מאוד, ומשמשים לבניית בתים (באקלים טרופי), גדרות, גשרים, פיגומים, מקלות הליכה, ריהוט, צעצועים ועוד. החזרן אף משמש להכנת מספר כלי נגינה, כמו חלילי היוקובואה וקומבואה היפנים.
סינג'אר
סינג'אר (בערבית: سنجار סנג'אר; בכורדית: شنگال שינגאל; בסורית: ܫܝܓܪ שנגר) היא עיר במחוז נינוה שבצפון-מערב עיראק, סמוך לגבול סוריה, במורדות הדרומיים של הרי סינג'אר. רוב העיר הייתה מאוכלסת עד אוגוסט 2014 בבני המיעוט היזידי, יחד עם אוכלוסייה מוסלמית ונוצרים נסטוריאנים.
היסטוריה
החל מן המאה ה-12 היה האזור משכנם של היזידים, שנמלטו לשם מידי רודפיהם המוסלמים והתבצרו בהרים. לפי אמונתם ההרים הם הר אררט עליו נחה תיבת נח לאחר המבול. בתקופת האימפריה העות'מאנית היה האזור חלק מסנג'ק דיארבקיר. לאחר הכיבוש הבריטי ובתקופת המלוכה והרפובליקה של עיראק ידע האזור תקופה של שקט יחסי. מאז מלחמת עיראק (2003) הפכו ההרים מחדש לאזור פרוע, בו מתקיימים קרבות בין שיעים וסונים עיראקים וכוחות כורדים.
המערכה מול ארגון הטרור "המדינה האסלאמית", 2014-2015
הרי סינג'אר היו יעד התקפה ראשי של ארגון הטרור המדינה האסלאמית באוגוסט 2014 במערכה שכוונה כנגד היזידים. ב-3 באוגוסט השתלטו אנשי דאעש על העיר סינג'אר והחלו במסע רצח, חטיפה ואונס שכוון נגד המיעוט היזידי. בין 40,000 ל-50,000 יזידים נמלטו אל ההרים מן העיר והכפרים שסביבה ונותרו ללא מים, מזון ותרופות. מצבם תואר כרצח עם וסיוע מסוים שוגר אליהם באמצעות ארצות הברית ובריטניה. החל מה-10 באוגוסט חברו כוחות הפשמרגה הכורדית לנצורים. והצליחו לפנות את רובם לשטחי כורדיסטן הסורית, במסגרת הקרב על סכר מוסול.
דרנה
נמלה של דרנה הוא קטן, והמסחר והכלכלה בעיר מצומצמים ומוגבלים. פארה של העיר הוא במסגד עתיק בעל 42 צריחים, ובהיסטוריה שלה.
היסטוריה
העיר "דרנה", או "דרניס" היוונית ההיסטורית, הייתה בעבר עיר הלניסטית, חלק מחבל טריפוליטניה. במאה ה-1 לפני הספירה נכבש האזור על ידי הרומאים. עם התפרקות האימפריה הרומית עברה העיר לשליטת העולם הביזנטי. העיר שימשה מרכז דתי חשוב בתקופת שלטונם של הביזנטים במאה ה-4.
במאה ה-16, בשנת 1551, נפלה העיר לידיה של האימפריה העות'מאנית. בתקופה זו היה השלטון המרכזי רופף, והעיר שימשה כאחד המרכזים של שודדי הים הבֶּרְבֶּרִיים, והוחזקו בה בשבי אלפי אזרחים מערביים שנחטפו למטרות כופר, וחלקם נמכרו לעבדות. בשנת 1804 נכבשה העיר למשך מספר חודשים על ידי כוחות הצי האמריקאי, במהלך המלחמה הברברית הראשונה. הייתה זו הפעם הראשונה שדגל ארצות הברית התנוסס בניצחון מחוץ לגבולות ארצות הברית. האירוע ההיסטורי הונצח בהמנון הנחתים חופי טריפולי.
מלחמת העולם השנייה
במהלך מלחמת העולם השנייה התקיימו קרבות בשטחה של לוב, כולל בעיר דרנה, כחלק מהמערכה בצפון אפריקה בין כוחות איטליה הפשיסטית וגרמניה הנאצית לבין בעלות הברית.
ב-3 ביוני 1942 יחידת קבוצת החקירה המיוחדות עם כוח SAS בפיקוד לויטננט קולונל דייוויד סטירלינג יצאו לפוצץ מטוסים בשדות התעופה של דרנה ומרטובה, כ-150 קילומטרים מערבית לטוברוק. לשדות תעופה אלו הייתה חשיבות מיוחדת משום שמהם יצאו המטוסים שתקפו את מלטה. בינואר 1943 נאלצו כוחות הציר לסגת, לאחר שכוחות בריטיים כבשו את נמל טריפולי, ולוב על עריה השונות הפכו כטריטוריה בריטית. לאחר תום המלחמה הוחזר השטח לאיטליה לזמן קצר.
לוב הכריזה על עצמאותה ב-24 בדצמבר 1951 בתמיכת האו"ם, בעקבות תנאי בעלות הברית להסכם השלום עם איטליה. לוב הוכרזה כממלכה חוקתית. בספטמבר 1969 התקיימה בלוב מהפכה צבאית, בראשות מועמר קדאפי, והעיר דרנה הייתה חלק מהדיקטטורה בראשותו, עד למותו בשנת 2011. באוקטובר 2014 הוכרזה העיר כחלק מהמדינה האסלאמית, לאחר שהייתה נתונה עוד קודם בידי גורמי אסלאם פונדמנטליסטי לפרקים. ב-20 באפריל 2016 נסוגו פעילי המדינה האסלאמית מהעיר דרנה.
בצל ירוק
בצל ירוק הוא ירק ממינים שונים של בצל הגינה. לבצל הירוק יש טעם פחות חזק מסוגים אחרים של בצל הגינה, ובשל כך נעשה בו שימוש לעיתים רבות בסלטים מבלי שהוא עובר טיגון. לעיתים רבות נעשה גם שימוש בבצל ירוק קצוץ במרקים, אטריות, מאכלי ים, ורטבים.
על אף שהפקעות של הבצלים הירוקים משמשות בהכנת מאכלים שונים, המאפיין הבולט של הבצלים הירוקים הוא שפקעת שלהם אינה מפותחת במלואה. לבצלים ירוקים יש עלים ירוקים ארוכים אשר משתמשים למאכל אדם. גם העלים וגם הפקעת הקטנה של הבצלים הירוקים משמשים בהכנת מאכלים, והם נאכלים הן כאשר לאחר הכנה והן במצב גולמי.
סוגים
מינים וזנים אשר עשויים להיקרא "בצל ירוק":
ריבר בוצ'ר
ריבר באדי בוצ'ר (באנגלית: River Buddy Butcher; נולד ב-12 באוגוסט 1982) הוא סטנדאפיסט ושחקן אמריקאי.
ראשית חייו
בוצ'ר גדל בשכונת קנמור שבעיר אקרון, אוהיו. הוא בן יחיד, והוריו התגרשו בהיותו בן חודש בלבד. בשנת 2001 סיים את לימודיו בבית הספר התיכון ע"ש הארכיבישוף הובאן.
במהלך לימודיו באוניברסיטת אקרון, בוצ'ר עבד בחנות סקייטבורדים ובמתחם סקייטבורדינג מקורה, וכן סייע לעצב סקייטפארק באקרון אשר נפתח ב-2001. בשנת 2005 סיים את לימודיו באוניברסיטת אקרון לתואר בהדפס. בהמשך החל בוצ'ר את לימודיו לתואר שני באוניברסיטת נוטרדאם. בשנת 2006, בוצ'ר הציג תערוכת הדפס בשם "הדפסים באקספוזיציה". תערוכה זו, שכללה סדרת הדפסים על מלמלה של איברי הגוף, נוצרה בהשראת כריתת התוספתן שעבר.
קריירה
הקריירה הקומית של בוצ'ר החלה במופעי אלתורים בשיקגו במסגרת להקת התיאטרון "The Second City", ומאז ערך גם הופעות סטנד-אפ במועדונים שונים. ביוני 2016 הופיע בתוכנית האירוח "קונאן", במה שהייתה הופעתו הראשונה בתוכנית לייט-נייט.
בסתיו 2014, בוצ'ר הופיע לצד השחקנית קמרון אספוסיטו בסדרת סרטונים של BuzzFeed Motion Pictures בשם "שאל לסבית" (Ask a Lesbian). כמו כן, בוצ'ר ואספוסיטו היו ממנחי סדרת הרשת "She Said" של אתר Amy Poehler's Smart Girls. השניים חברו יחדיו פעם נוספת בסרט "Take My Wife", מבית שירות הסטרימינג Seeso, והנחו את פודקאסט הקומדיה השבועי "Put Your Hands Together", אשר הוקלט מול קהל בתיאטרון Upright Citizens Brigade  שבלוס אנג'לס, עד לירדתו מהאוויר ביולי 2019.
באוגוסט 2016 הוציא בוצ'ר את אלבום הקומדיה הראשון שלו, על ידי חברת התקליטים העצמאית Kill Rock Stars. המופעים שהוקלטו לאלבום נערכו באולפני מיסיסיפי בפורטלנד, אורגון. האלבום הגיע למקום הראשון במצעדי האייטונס.
בשנת 2016, בוצ'ר הופיע בשמונה פרקים בעונה הראשונה של סדרת הקומדיה "אדם הורס הכול", וכן חזר ב-2017 להופעת אורח בפרק נוסף.
בשנת 2018, בוצ'ר החל להנחות פודקאסט בנושא בייסבול בשם "Three Swings".
בשנת 2020, בוצ'ר דיבב את אשר, דמות בדיונית א-בינארית, במספר פרקים בסדרה "קיפו ויצורי הפלא" המשודרת בנטפליקס.
בשנת 2021, הוא השתתף ב-"Comedy Central Stand-Up Presents" של ערוץ הטלוויזיה קומדי סנטרל, עם מופע בשם "A Different Kind of Dude" (סוג אחר של בחור).
חיים אישיים
בוצ'ר פגש את חברתו, הקומיקאית קמרון אספוסיטו, בערב במה פתוחה שהנחתה. לאחר זמן קצר השניים החלו לצאת יחד. ב-12 בדצמבר 2015, בוצ'ר ואספוסיטו נישאו ב-Hideout Inn, אולם מופעים ובר הממוקם בשיקגו, אילינוי. באוגוסט 2018, באוגוסט 2018, בוצ'ר ואספוסיטו הודיעו על פרידתם, כדי "לחיות חיים אינדיבידואליים".
בוצ'ר הוא גבר טרנס ומשתמש בכינויי הגוף "הוא" ו-"they". בנובמבר 2021 הודיע בוצ'ר על שינוי שמו ל"ריבר". בוצ'ר נמצא בזוגיות עם המוזיקאית מרל רוהן.
בוצ'ר הוא חבר התנועה "הסוציאליסטים הדמוקרטיים של אמריקה". הוא תמך בקנת' מג'יה וביוניסס הרננדס  במהלך הבחירות בלוס אנג'לס ב-2022.
ציקלון (משגר)
ציקלון (ברוסית: Циклон) היה משגר לוויינים וחלליות רב־שלבי בעל שלוש שלבים, אשר שימש את ברית המועצות ורוסיה לשיגור חלליות. המשגר יוצר באוקראינה.
תכנון המשגר החל במהלך בשנות ה-60 במשרד תכנון של מיכאיל יאנגל שהיה ממקום בעיר דניפרו שבאוקראינה הסובייטית. התכנון היה מבוסס על טיל בליסטי R-36. באוגוסט 1967 בוצעו 8 שיגורים וכולם היו מוצלחים. למרות זאת הוחלט לעבור לדגם מתקדם "ציקלון 2".
השיגור הראשון של "ציקלון 2" בוצע בשנת 1969. עד לשנת 2006 בוצעו 106 שיגורים ולמעט שיגור בודד כולם היו מוצלחים.
בשנות ה-70 החל פיתוח דגם משופר "ציקלון 3". השיגור הראשון בוצע בשנת 1977. עד לשנת 2009 בוצעו 112 שיגורים, 115 היו מוצלחים.
לאחר התפרקות ברית המועצות ייצור המשגרים נמשך במפעל המקורי בשטח אוקראינה.
בשנת 2017 החל בתכנון משגר דו-שלבי "ציקלון 4M" תוך שיתוף פעולה עם חברה קנדית Maritime Launch Services. השיגור הראשון תוכנן לשנת 2023 עם קצב של 8 שיגורים שנתיים.
תרחיש רדיפת-זנב
בקרבות אוויר, תרחיש רדיפת-זנב (באנגלית: Tail-chase engagement), שלעיתים מכונה גם תרחיש גזרה אחורית, הוא תרחיש בו טיל אוויר אוויר או מטוס סילון רודף אחרי מטוס אחר, בעוד מטוס המטרה הזה נע באופן יחסי בדיוק החוצה מהתוקף. בתרחיש כזה השימוש בתותחים או בטילים עם ביות תת-אדום הוא קל בהרבה בגלל התנועה הזוויתית המינימלית של המטרה ביחס לתוקף (בתרחיש רדיפת-זנב אידיאלי היא למעשה אפס) והעובדה שנחיר פליטת הסילון החם של המנוע מצביע ישירות אל התוקף, מה שהופך את משימת העקיבה של ראש הביות של הטיל לקלה בהרבה.
לטילים יש בדרך כלל סיכוי גבוה יותר לפגוע במטרה בתרחיש רדיפת-זנב בגלל ההפחתה הדרסטית בקצב הסגירה. אם הטיל נע במהירות 2.5 מאך ומטוס המטרה במהירות 1 מאך, קצב הסגירה המינימלי של 1.5 מאך פירושו שהטיל יהיה מסוגל להגיב בקלות יותר לתמרוני חמיקה שמטוס המטרה עשוי לבצע, בהשוואה למשל לתרחיש ירי חזיתי. טילים בדרך כלל יכולים לתמרן מהר יותר מאשר מטוסים ובתרחיש רדיפת-זנב למטרה אין שום יתרון אמיתי על פני הטיל; התאוצה הנדרשת מהטיל בניווט יחסי אמיתי (TPN - True Proportional Navigation) כדי לשמור על נתיב התנגשות יחסית למהירות הסגירה ולמהירות הזוויתית הרגעית של קו הראייה למטרה, כך שנדרשים מהטיל תמרונים חדים הרבה פחות במקרה של תרחיש רדיפת-זנב.
במקרה של תרחיש רדיפת-זנב, האסטרטגיה הטובה ביותר להתחמקות היא לשנות את כיוון תנועת המטוס בצורה מרבית כדי לגרום ל-"שבירת הנעילה" של ראש הביות של הטיל על המטוס והפחתה דרמטית של מהירות הסגירה (לטילים יש בדרך כלל מגבלה על קצב העקיבה של ראש הביות), ואז לאלץ את הטיל לעקוב אחרי המטוס תוך כדי שהוא מבצע מספר פניות, מה שמרוקן את האנרגיה השאריתית של הטיל וגורם לו ליפול ארצה.
החסרון הטבעי של תרחישים אלו הוא, שכל טיל או מטח תותחים שנורים אל המטרה חייבים להיות מסוגלים לסגור עליה בעוד היא מתרחקת במהירות רבה. התרחקות זאת מפחיתה באופן משמעותי את הטווח האפקטיבי של סוגי התחמושת הללו. לטילים רבים יש בדרך כלל טווח אפקטיבי בתרחישי זנב שהוא מסדר גודל של שליש או רבע מזה שבתרחיש ירי חזיתי (head-on engagement). בנוסף, במקרה של מטוס הרודף אחרי מטוס אחר, המטוס התוקף בדרך כלל יהיה צריך להשתמש במבער אחורי ולרדוף אחרי המטרה כשהיא צוללת מטה, ולצרוך כמויות גדולות של דלק בתהליך.
דרוויש
דרוויש (מפרסית: درویش), הוא מושג המתייחס לאיש דת מוסלמי, לעיתים קרובות סופי, החי חיי התמסרות לדת ולהגות, לעיתים תוך כדי סגפנות, ודרווישים רבים חיים חיי עוני וקבצנות מבחירה. עם זאת, יש בהם העוסקים במקצועות שונים, למשל הקאדיריתים במצרים עוסקים בדיג.
ביסל"ח 314
ביסל"ח 314 הוא בית הספר לחי"ר של חיל האוויר.
דרוויש
קיימות אגודות דרווישים רבות המייחסות את תאריך יסודן לראשיתו של האסלאם, ואת מייסדיהם למנהיגים מוסלמים היסטוריים כגון הח'ליפים הראשידון אבו בכר ועלי בן אבי טאלב. חברי אגודות אלו חיים בדרך כלל בתנאי נזירות.
הריקוד המסתובב, המנהג הידוע של המסדר המוולוי ("הדרווישים המחוללים") מטורקיה הוא אחת הדרכים לתרגל זיכר, שהוא תרגול נפשי סופי. מטרתו היא לחוש התרוממות רוח וחיבור עם התווחיד (כיום טקס זה מבוצע בעיקר כמקור משיכה  לתיירים). ישנן כתות דרווישים הפוצעות עצמן בסכינים, ברזל מלובן או על ידי בליעת גחלים לוהטות, כדי ליצור, לפי אמונתן, קשר עם האלוהות. כתות שוליות פחות קוראות בקוראן, מכות בתופים או רוקדות במרץ יחדיו למטרות דומות.
ביסל"ח 314
בית הספר מעביר מספר הכשרות של חיל האוויר ביניהן טירונות טיס ורוב ההכשרות במקצועות ההגנ"ק (הגנה קרקעית).
בית הספר הוקם בשנת 1976 והיה כפוף לבח"א 27, מאז עבר מספר בסיסים ומיקומים וכיום נמצא צמוד לבסיס חצרים וכפוף לבסיס עובדה.
ציר זמן כללי
ביסל"ח 314 הוקם בשנת 1976 בסמוך לראש העין כמתקן אימונים בכפיפות לבח"א 27. בשנת 1983 הפסיק להיחשב כמתקן אימונים ונחשב לבית ספר. שנה לאחר מכן, ב-1984 קלט את משימת הכלבנות להגנה ולקח עליה אחריות.
בשנת 1999 נהיה הבסיס כפוף לביסל"א אך נשאר עדיין באותו מקום פיזי, צמוד לחצרים. ב-2001 קיבל הבסיס את האחריות להעביר את טירונות טיס.
ב-2013 קיבל הבסיס הכשרה נוספת -טירונות וקורס מגיני הנגב של נצח יהודה. מטרת הפלוגה היא הגנה על בסיס נבטים ובהיותה תחת נצח יהודה מדובר בגיוס חרדים.
בשנת 2014 הועברה היחידה לפיקודו של בסיס עובדה והיא תחתיו עד היום.
בשנת 2023 קיבל הבסיס את טירונות הכא"מ (מפקדת כוחות האוויר המיוחדים)
מבנה ארגוני
בית הספר מתפקד כיחידה עצמאית ומכיל 4 גפים
מרכז כלבנות
למרות היותו כפוף לביסל"ח 314 מיקומו הפיזי של מרכז הכלבנות לא היה בביסל"ח אלא בחצור.
המרכז היה מחולק לארבעה צוותים: הראשון הוא צוות הגישוש, אשר היווה את הגרעין למרכז ובמסגרתו הכשירו חיילים הן מחיל-האוויר והן מעיר הבה"דים לעבוד עם כלבי הגישוש. בהכשרה שנמשכה 18 שבועות היו לומדים להכיר את הכלבים, לעבוד איתם, ולתפעל אירועים יחד איתם. בסיומה היו מוסמכים ככלבני גישוש ונשלחים להגן על בסיסי צה"ל השונים. שני צוותים נוספים היו צוות חנ"מ (חומר נפץ), שהכשיר חיילים להפעיל כלבים שמתמחים באיתור חומרי נפץ ונשלחים להגן על אירועים גדולים, טקסים המוניים ולמשימות איתור, וצוות מו"פ (מחקר ופיתוח) שהיו אחראים על כל פן המחקר במרכז.
במרכז פעל גם צוות גוריה שמטרתו להכשיר, לאלף ולטפח את הכלבים עוד מהיותם גורים. בצוות הגוריה טיפלו ואילפו, שכן הם היו אחראים על הטיפול בגורים ובאימהות, על האילוף הראשוני של הכלבים וגם על הכשרתם ליכולות השונות.
המרכז עבד בשיתוף פעולה עם מפא"ת (המנהל לחקר ופיתוח אמצעי לחימה ותשתית טכנולוגית) ומטעמו נשלח פרופסור אשר בשיתוף פעולה עם חיילי המרכז עבד על חקר ההתנהגות של הכלבים והקניית יכולות חדשות.
במסגרת עבודת המחקר הצליחו לפתח במרכז יכולות כמו גישוש, איתור חומרי נפץ והגנה על נכסים - פיתוח חדש שתפס את מקומו בשירות החיל.
מרכז הכלבנות נסגר בשלהי 2022 לאחר 38 שנות פעילות
הרי סינג'אר
הרי סינג'אר (בערבית: جبل سنجار; בכורדית: چیای شهنگال/شهنگار (שינגאל); בארמית סורית: ܛܘܪܐ ܕܫܝܓܪ (טורא דשנגר)) הם רכס הרים באורך של כ-100 ק"מ בצפון-מערב עיראק וצפון-מזרח סוריה. רוב הרכס וחלקו הגבוה נמצא בשטח מחוז נינוה בעיראק וכ-25 ק"מ מחלקו הצפון-מערבי נמצאים בשטח סוריה (במחוז אל-חסכה שבאזור אל-ג'זירה). גובהו המרבי של הרכס 1,463 מטר. הרכס קרוי על שם העיר סינג'אר השוכנת למרגלותיו מדרום. האקלים בהרים הוא צחיח למחצה וכמות הצומח בו מעטה במיוחד עקב רעיית יתר.
יחסי דומיניקה–הודו
יחסי דומיניקה–הודו הם היחסים הבינלאומיים בין דומיניקה להודו, שתיהן רפובליקות בחבר העמים הבריטי. הנציבות העליונה של הודו בפורט אוף ספיין, טרינידד וטובגו מוסמכת במקביל לדומיניקה. אף מדינה לא מארחת נציגות דיפלומטית תושבת של האחרת.
הרי סינג'אר
גאולוגיה
ההרים הם קמר גאולוגי בצפון הלוח הערבי בעל מדרון תלול מצידו הצפוני כתוצאה מהעתק החושף שכבות של סלעי משקע ומדרון מתון יותר מצידו הדרומי. באזור ההרים נמצאות תצורות מעידן הקרטיקון ועד עידן הנאוגן.
יחסי דומיניקה–הודו
היסטוריה
דומיניקה והודו כוננו יחסים דיפלומטיים ב-1981.
הרי סינג'אר
היסטוריה
שפע המערות בהרים שימשו למגורי אדם ולמקום מפלט עוד משחר ההיסטוריה. במקום ששמו תל חמוקאר (حموقار; 36.81194°N, 41.95583°W), בצד הסורי של ההרים, נמצאו שרידים המשויכים לתקופת עובייד (5900 - 4000 לפנה"ס) ושומר הקדומה (3500 לפנה"ס). במקום התקיימו קרבות בין האימפריה הרומית לאימפריה הפרתית ולאחר מכן בין האימפריה הביזנטית לאימפריה הסאסאנית. במקום התקיימו שלל דתות בהן נצרות נסטוריאנית, זורואסטריות ואף יהדות. ב-970 השתלטו על האזור האיובים, שהשליטו בו את דת האסלאם.
החל מן המאה ה-12 היה אזור ההרים משכנם של היזידים, שנמלטו לשם מידי רודפיהם המוסלמים והתבצרו במקום. לפי אמונתם ההרים הם הר אררט עליו נחה תיבת נח לאחר המבול. הנוסע אבן בטוטה דיווח כי ההרים נמצאים בשליטת יזידים כורדים.
יחסי דומיניקה–הודו
היסטוריה
ראש ממשלת דומיניקה רוזוולט סקריט ערך ביקור פרטי בהודו ב-22–26 בפברואר 2016. הוא היה האורח הראשי בכינוס השישי של האוניברסיטה המקצועית בג'לנדהר. במהלך הטקס, האוניברסיטה העניקה את תואר דוקטור לשם כבוד לסקריט. סקריט ביקר במקדש הזהב באמריטסר ב-22 בפברואר. הוא גם השתתף במספר ארוחות צהריים וערב שנערכו לכבודו על ידי חברי הקהילה העסקית ההודית. שר המדינה (VK) אירח ארוחת צהריים עבור Skerrit בדלהי ב-25 בפברואר.
הרי סינג'אר
היסטוריה
בתקופת האימפריה העות'מאנית היו ההרים חלק מסנג'ק דיארבקיר וכונו בטורקית "Saçlı Dağı" ("ההר השעיר"). בשנות ה-20 של המאה ה-19 ניסה המנהיג הכורדי מוחמד פאשה ליצור מדינה כורדית עצמאית (בעקבות הדוגמה של מוחמד עלי במצרים) והשתלט על ההרים למשך כעשר שנים (בין 1823 ל-1834), עד שהובס על ידי צבא האימפריה העות'מאנית. בין החוקרים המערביים שחקרו את האזור נמנים אוסטן הנרי לייארד וגרטרוד בל, שניהם מתארים את התרבות היזידית בהרים ואת היותם של אלה כת נרדפת. כן אוכלסו ההרים בבני דתות נרדפות אחרות באזור כנוצרים אשורים, כלדיים, סורים-אורתודוקסים, ארמנים ויהודים. לאחר הכיבוש הבריטי ובתקופת המלוכה והרפובליקה של עיראק ידע האזור תקופה של שקט יחסי. מאז מלחמת עיראק (2003) הפכו ההרים מחדש לאזור פרוע, בו מתקיימים קרבות בין שיעים וסונים עיראקים וכוחות כורדים.
יחסי דומיניקה–הודו
היסטוריה
הודו הקימה מרכז IT למצוינות בעלות של 7 מיליון דולר במכללת Dominica State ברוזאו. המרכז נחנך רשמית על ידי ראש הממשלה סקריט ב-3 ביוני 2016. בטקס ההשבעה, סקריט התחייב להשתמש בקדנציה הקרובה של דומיניקה כיו"ר CARICOM החל מה-1 ביולי 2016 כדי לחזק את היחסים בין CARICOM והודו. בהתייחסו להודו כ"שותפה וחברה יקרה" שעוזרת בפיתוח דומיניקה, הוסיף סקריט: "אני אומר לכם שתמיד נהיה אסירי תודה על נדיבותה של הודו ולהגיד לכם שהודו יכולה לסמוך על דומיניקה לעמוד לצידה בעניינים בינלאומיים רבים של אינטרסים הדדיים".
יחסי איראן–ספרד
יחסי איראן–ספרד (בפרסית: روابط اسپانیا و ایران, בספרדית: Relaciones España-Irán) הם היחסים הדו-צדדיים בין הרפובליקה האסלאמית של איראן ובין ממלכת ספרד. איראן מחזיקה בספרד שגרירות במדריד. מאידך, ספרד מחזיקה באיראן שגרירות בטהראן.
יחסים דיפלומטיים
ליחסים הדיפלומטיים בין ספרד לאיראן יש נקודת מוצא של היעדר מחלוקות דו צדדיות, בנוסף לאהדה טבעית של איראן ושל האיראנים כלפי ספרד והספרדים, מה שהופך את ספרד לאחת המדינות של האיחוד האירופי עם תדמית טובה יותר, גם בקרב אנשים וגם בקרב הרשויות, הרואים בספרד מדינה ידידותית, למרות הסנקציות. שתי המדינות חוו כיבוש ושליטה ערבית לאחר ההתפשטות הראשונית של האסלאם במהלך המאה השמינית.
באשר להתפתחות היחסים הללו, קיימת הקבלה בין ספרד לחלק ניכר משאר מדינות האיחוד. ההפשרה המסוימת שחוו שמונה שנות שלטונו של הנשיא חתאמי, עם ביקורו של הנשיא אזנאר באיראן בשנת 2002 וביקורו של הנשיא חתאמי בספרד באותה שנה, הסתיימה במהלך שמונה שנות כהונת הנשיא אחמדינז'אד. מאירועי 2009 והחמרת סוגיית הגרעין, היחסים הרשמיים בין איראן לספרד, כחברה באיחוד האירופי, הושפעו, במיוחד עם אישור הסנקציות של האיחוד האירופי בינואר 2012, וכניסתן לתוקף בקיץ של אותה שנה. הביטוי המובהק ביותר למצב זה הוא היעדר ביקורים רשמיים בין 2010 לסתיו 2013.
יחסים כלכליים
איראן הייתה אחת משלושת הספקים הגדולים ביותר של נפט גולמי לספרד בשנת 2011, עם כמעט 14% מכלל הנפט המיובא. המצב השתנה באופן קיצוני עם אישור הסנקציות של האיחוד האירופי לגבי ההפסקה המוחלטת של יבוא הנפט. ספרד הייתה המדינה השנייה באיחוד האירופי המושפעת ביותר מהמדד, הן באחוזים לאחר יוון והן בצורה מוחלטת אחרי איטליה.
יחסי דומיניקה–הודו
יחסי סחר
הסחר הדו-צדדי בין דומיניקה להודו הסתכם ב-1.57 מיליון דולר בשנים 2015–2016. הודו ייצאה לדומיניקה סחורות בשווי 1.47 מיליון דולר, וייבאה בשווי 100,000 דולר. הסחורות העיקריות שמייצאת הודו לדומיניקה הם מוצרים פרמצבטיים, תכשיטים, בגדים מוכנים, טקסטיל וריהוט לבית. הסחורות העיקריות המיובאות על ידי הודו מדומיניקה הן גרוטאות מתכות ומוצרי פלסטיק.
הרי סינג'אר
טבח סינג'אר, 2014
ההרים היו יעד ההתקפה של המדינה האסלאמית (דאעש) באוגוסט 2014 שכוונה כנגד היזידים. ב-3 באוגוסט השתלטו לוחמי דאעש על העיר סינג'אר והחלו במסע רצח, חטיפה ואונס שכוון נגד המיעוט היזידי. בין 40,000 ל-50,000 יזידים נמלטו אל ההרים ונותרו ללא מים, מזון ותרופות. מצבם תואר כרצח עם וסיוע מסוים שוגר אליהם באמצעות ארצות הברית ובריטניה. החל מה-10 באוגוסט חברו כוחות הפשמרגה הכורדית לנצורים. והצליחו לפנות את רובם לשטחי כורדיסטן הסורית, במסגרת הקרב על סכר מוסול.
יחסי דומיניקה–הודו
יחסי סחר
חברת גוג'אראט אפולו תעשיות בע"מ בנתה מפעל להפרדת אספלט בדומיניקה.
יחסי איראן–ספרד
יחסים כלכליים
בשנים שלפני הסנקציות, היצוא הספרדי ראה גידול שהציב את ספרד כמדינת היצוא החמישית באיחוד, אם כי עדיין במרחק לא קטן משלוש הראשונות (גרמניה, איטליה, ובהמשך, צרפת) וקצת יותר קרוב אל המדינה הרביעית, שוודיה.
בשנת 2008 החלה מגמת העלייה וספרד שיפרה את היצוא שלה לעומת 2007 והגיעה ל-464 מיליון אירו, צמיחה של 3.1% לעומת השנה הקודמת. לאחר החמרה ב-2009, ספרד שוב שיפרה בשנת 2010 את ממוצע האיחוד האירופי, שייצואו גדל ב-8.5% לעומת 11.2% הספרדים. בשנת 2011, השנה האחרונה לפני הסנקציות, היצוא הספרדי לאיראן הגיע ל-655.3 מיליון אירו, וגדל ב-33.2% לעומת ירידה של 7.3% באיחוד האירופי. בשלוש שנים, בין 2009 ל-2011, היצוא הספרדי לאיראן צמח בכמעט 50%.
יחסי דומיניקה–הודו
יחסי סחר
דומיניקה הקימה לשכת מסחר הודו-דומיניקה בפברואר 2016 במטרה לאפשר סחר, מסחר, תיירות ויחסי תעשייה דו-צדדיים.
יחסי איראן–ספרד
יחסים כלכליים
בהקשר עולמי הייתה אחראית ספרד לכ-0.8% מכלל היבוא האיראני בשנת 2011 והייתה הספקית ה-21 בגודלה. עבור ספרד הייתה איראן הלקוחה ה-46 בגודלה בעולם, עם 0.31% מכלל היצוא הספרדי.
שיתוף פעולה
לאיראן מעולם לא היו הסכמי שיתוף פעולה עם ספרד, ולאיראן אף אין תוכנית פיננסית עם ספרד. איראן חוותה בשלושים השנים האחרונות את ההתקדמות העולמית השנייה בגודלה בקבוצה שלה מבחינת מדד ההתפתחות האנושית, שרק קוריאה הדרומית עלתה רק עליה. החל בהחלטה 1747 של האו"ם מיום 24 במרץ 2007, ועל פי הוראות סעיף 7, לא ניתן להעניק לאיראן מימון בהלוואות אלא מסיבות הומניטריות.
יחסי דומיניקה–הודו
יחסי תרבות
נכון לדצמבר 2016, כ-50 אנשים ממוצא הודי התגוררו בדומיניקה. יש גם כמה משפחות של אזרחים הודים במדינה. האוכלוסייה ההודית של דומיניקה היא ממוצא סינדי והיא עוסקת בעסקים, או עובדת כאנשי מקצוע וחברי סגל באוניברסיטת רוס לרפואה.
סיוע בפיתוח
הודו תרמה 100,000 דולר לסיוע באסון בעקבות הוריקן אופליה בדצמבר 2011, 300,000 דולר לאחר שיטפונות הבזק בדומיניקה בדצמבר 2013, ו-200,000 דולר כסיוע הומניטרי למתן סיוע בעקבות סופה טרופית אריקה ב-24 בדצמבר 2013.
לבקשת הממשלה הדומיניקנית, הודו אישרה תוכנית מענק בסיוע לאספקת תרופות לבתי חולים ציבוריים במדינה. מספר משלוחים של תרופות נשלחו לדומיניקה במסגרת התוכנית.
אזרחי דומיניקה זכאים למלגות במסגרת התוכנית ההודית לשיתוף פעולה טכני וכלכלי. קורסי ITEC הפופולריים ביותר בקרב הדומיניקנים הם IT, חשבונות וניהול פיננסי, פיתוח משאבי אנוש ו-SME.
Under the Bridge
Under the Bridge הוא סינגל של להקת הרוק פאנק האמריקאית רד הוט צ'ילי פפרז, ויצא ב-24 בספטמבר 1991 כסינגל שני מתוך האלבום החמישי של הלהקה, Blood Sugar Sex Magik. הסולן אנתוני קידיס חיבר את המילים כדי להביע תחושותיו בעת הכתיבה, שכללו בדידות וייאוש, וכמו כן לתת את דעתו בנוגע לשימוש בחומרים נרקוטיים והשפעתם על חייו. בהתחלה, קידיס לא התעניין בחשיפת השיר לחבריי הלהקה, רק עד שהמפיק ריק רובין הפציר בו לעשות כן. חבריי להקתו של קידיס ראו בשיר פוטנציאל רב וחיברו לו לחן. השיר הפך במהרה להצלחה, וטיפס למקום השני ברשימת הבילבורד הוט 100. מאוחר יותר קיבל תואר פלאטינום מטעם איגוד תעשיית ההקלטות האמריקאי. לאחר יציאת הקליפ, הפך השיר להצלחה משגשגת כאשר הושמע פעמים רבות בערוץ MTV שלבסוף זיכה אותו בפרס בחירת הקהל מטעם ערוץ זה. "Under the Bridge" אפשר ללהקה להיכנס לתחום המיינסטרים. דייוויד פרייק מהמגזין רולינג סטון מסר כי השיר "באופן מפתיע בעט בלהקה כלפי מעלה אל עשרת הטובים", הצלחת השיר גרמה בחלקה לנפילתו הרוחנית של גיטריסט הלהקה ג'ון פרושיאנטה, שהעדיף כי הלהקה תשמור על פרופיל נמוך יותר. השיר הפך השראה לאומנים אחרים, ועד יום זה נשאר רכיב בלתי נדלה של תנועת הרוק האלטרנטיבי של אמצע שנות ה-90'.
"Under the Bridge" עוקב אחר הסינגל "Give It Away" של הלהקה, כשיר השני שבוצע הכי הרבה פעמים על הבמה; כ-600 פעמים.
מקור והקלטה
במהלך ההפקה של הרד הוט צ'ילי פפרז לאלבום Blood Sugar Sex Magik ביקר המפיק ריק רובין לעיתים תכופות את הסולן קידיס, כדי לצפות בהתפתחות חומרים מוזיקליים חדשים. תוך דפדוף במחברתו של קידיס, מצא רובין פואמה שבכותרתה נכתב "Under the Bridge", ומיד גילה עניין במילים הנוגעות. כאשר הציע רובין להציג את השיר לשאר חברי הלהקה, התנגד קידיס בטענה כי השיר אמוציונלי מדי לדעתו, ולפי כך לא יתאים לסגנונה של הלהקה. בפגישה עם הלהקה, שר קידיס את השיר מול חבריו, ואלו ניגשו ישר אל כלי הנגינה במטרה למצוא לה את הקצב והליווי שיתאים. פרושיאנטה בחר את האקורדים בפתיחה כדי לאזן את האופי הדיכאוני של השיר. "המוח שלי תפס את השיר כממש עצוב" אמר בראיון, "אז חשבתי שאם המילים כה עצובות כדאי שאכתוב אקורדים קצת יותר שמחים".
מילות השיר והמשמעות
קידיס כתב את רוב מילות השיר בתקופה בה הרגיש מוטרד ומרוקן נפשית. הוא היה נקי מסמים למשך 3 שנים והרגיש כי הפיכחות הרחיקה אותו מחברי להקתו. במשך עבודת הלהקה על האלבום Blood Sugar Sex Magik, פרושיאנטה ופלי עישנו מריחואנה לעיתים קרובות יחד, תוך התעלמות מודעת מקידיס, אשר ניסה לשמור על פיכחותו. בעקבות אירוע זה, קידיס הרגיש כי פרושיאנטה "כבר לא היה בעולמו [של קידיס]". בנסיעה הביתה לאחר חזרה באפריל 1991, קידיס חש ברגשות חדים של אובדן; חבריו הטובים ביותר, פלי ופרושיאנטה, נטשו אותו בצורה מסוימת. תחושת העצבות שתפסה אותו גרמה לו להיזכר בתקופת ההתמכרות להרואין וקוקאין, שקרתה במהלך יחסיו עם חברתו לשעבר איון סקיי. הדחייה שקידיס הרגיש, יחס עם הזיכרונות מהשימוש בסמים, הובילו לרגשות מעורבלים של מצוקה: "הבדידות שהרגשתי עוררו זיכרונות מהזמן שביליתי עם איון וכמה שהבחורה הזאת הייתה מוכנה להעניק לי את כל אהבתה, ובמקום לאמץ את זה, הייתי בעיר התחתית עם גאנגסטרים מזריק ספידבולים מתחת לגשר".
רגשות הזרות שהרגיש קידיס מחבריי להקתו הובילו אותו לחשוב כי העיר לוס אנג'לס, הייתה ידידתו היחידה; "הרגשתי חיבור רוחני ביני לבין העיר שלי. ביליתי זמן כה רב בשוטטות ברחובות לוס אנג'לס וטיפוס בין גבעות הוליווד, עד שהרגשתי כאילו ישנה ישות לא אנושית, כמו מין רוח, הנמצאת בעיר ושומרת עליי כל הזמן". השורות Sometimes I feel like / My only friend / Is the city I live in / The City of Angels / Lonely as I am / Together we cry" מראות קישור ישיר לתחושת הבדידות של קידיס. למרות רגשות אלו, קידיס האמין כי חייו טובים יותר ללא הסמים, כפי שאמר בריאיון למגזין הרולינג סטון: "לא משנה כמה עצוב או בודד הייתי, הדברים היו פי מיליון אחוז טובים יותר מאשר שהיו לפני שנתיים כשהייתי משתמש בסמים. אין השוואה". הרעיון האופטימי הוליד את פזמון השיר: "I don't ever want to feel / Like I did that day / Take me to the place I love", המקום שהוא אוהב, כפי שצוין בשורה האחרונה, הוא בעצם המקום בו נמצאים חבריי להקתו, חבריו ומשפחתו.
אחד מהבתים הבולטים ביותר בשיר עוסק בהשפעות ההרסניות של הסמים על חייו של קידיס, ובמיוחד על הרס מערכות היחסים שהיו לו. בהתבססות על אחת החוויות של קידיס מן העבר, הבית של "Under the Bridge" מציג את מאמצו להתקבל לתוך טריטוריה של כנופיה מתחת לגשר במטרה לקנות סמים. קידיס נאלץ להעמיד פנים שאחותו של אחד מחברי הכנופיה היא למעשה ארוסתו, דבר שאמר כדי שיאפשרו לו להיכנס. אף על פי שהצליח לרכוש את הסם, קידיס החשיב את הרגע ההוא כאחד הרגעים הקשים בחייו, כיוון שהחוויה מראה את הרמה אליה היה מסוגל לשקוע כדי להאכיל את התמכרותו. בגלל אירוע זה, הסולן מסרב לחשוף את מיקום הגשר, אף על פי שציין כי הוא ממוקם בעיר התחתית בלוס אנג'לס. תוך חשיפת רמזים במספר ראיונות ובאוטוביוגרפיה שלו Scar Tissue, הכותב מארק האסקל סמית' הסיק כי הגשר שהיווה את ההשראה לכתיבת השיר נמצא בעיר, בפארק בשם "פארק מקארתור". מיקום אפשרי אחר כולל את תעלת בלמונט, הממוקמת כקילומטר ממקארת'ור פארק, וכפי שצוין לאחרונה, גם את הגשר החוצה את רחוב "הובר" (Hoover st.) בקרבת העיר התחתית.
מוזיקה וקומפוזיציה
"Under the Bridge" מבוצע במשקל של 4/4 בסולם לה מז'ור, אחרי שיפטינג (שינוי סולם ללא מודולציה) ממי מז'ור אחרי הבית הראשון. השיר מהווה תפנית חשובה בסגנונו המוזיקלי של קידיס, אשר בילה את רוב קריירת המוזיקה שלו בשירה מהירה, בגלל יכולתו המוגבלת לשיר צלילים גבוהים. השיר מתחיל בפתיחה במהירות איטית - בינונית על הגיטרה, אותה מנגן פרושיאנטה, כפי שמסר בראיון: "הנגינה התבססה מאוד על השיר "Little Wings" של ג'ימי הנדריקס משנת 1967. ברגע בו קידיס מתחיל לשיר את הבית הראשון, נגינת הגיטרה הופכת נמרצת יותר עד הגעתה לאקורד המתמשך Emaj7 (מי מז'ור עם דרגה שביעית מוגבהת), אקורד זה גורם למין 'השהייה' של הזרימה; השהייה זו מופרת עם נגינתו של המתופף צ'אד סמית' על מצילת היי-האט סגורה בטמפו בינוני - מהיר. פרושיאנטה לקח את הרעיון לאקורד Emaj7 מהגיטריסט הבריטי מארק בולאן, המנגן בלהקת הגלאם רוק הנקראת טי רקס (להקה), מהשיר "Rip Off", מתוך האלבום "Electric Warrior", כפי שציין פרושיאנטה.
השיר ממשיך בבית נוסף ואחריו פזמון, בו נכנסת גיטרת הבס, בנגינתו של פלי. אחרי הבית הבא מנוגן בשנית אקורד Emaj7 המביא לאותה השהייה כמו זו שלאחר הבית הראשון, מלבד שהפעם מלווה האקורד בנגינת התופים והבס. הפזמון השני מוביל לבית מסוג שונה מהקודמים לו, בו צ'אד סמית' מתחיל לנגן על התופים, ומאוחר יותר מצטרפת מקהלה, שממשיכה לשיר עד הסוף בליווי הבס והגיטרה בלבד.
יציאת השיר והביקורות
"Under the Bridge" הפך לסינגל השני מהאלבום באוקטובר 1991; הסינגל כיכב כ-26 שבועות (בהצטברות) ברשימת ה"בילבורד הוט 100", וטיפס למקום השני, מאחורי השיר "Jump" של Kris Kross. לסינגל ניתן פלאטינום מטעם איגוד תעשיית ההקלטות האמריקאי. הביקורות על השיר "Under the Bridge" היו חיוביות באופן גלובלי. טום מון מהמגזין "רולינג סטון" הרגיש כי השיר "חשף ממדים חדשים. מחלקת הקצב מראה סקרנות גוברת במרקמים והניואנסים האפשריים באולפן". בן דיפיאטרו מה"ריצ'מונד טיימס-דיספאץ'" שיבח את האלבום כשלם, אך בראש ובראשונה התרשם מהיכולת של הצ'ילי פפרס לצאת לצאת מסגנונה האחיד של ההארד רוק, ולהוסיף גם קטעים אטיים ורגועים יותר: "ישנם עדיין קטעים רבים של פאנק שאפשר לזוז מהם, אך הקטעים הטובים ביותר הם האטיים יותר, כמו השיר 'Under the Bridge'"."Under the Bridge" נכנס להרבה רשימות בדוגמת "...השירים הטובים ביותר". בשנת 2002 מגזין המוזיקה Kerrang! דירג את השיר במקום השישי ברשימתם "100 Greatest Singles of All Time". המגזין "Q" דירג את השיר במקום ה-180 ברשימתם "1001 Best Songs, Ever". המגזין "לייף" כלל את "Under the Bridge" בלקט "40 Years of Rock & Roll, 5 Songs Per Year 1952–1991", כשהשנה הייתה 1991. בנוסף, השיר הגיע למקום ה-15 ברשימת "100 השירים הגדולים של שנות ה-90" של ערוץ VH1. "רולינג סטון" וMTV ערכו רשימה של "100 שירי הפופ הגדולים ביותר מאז הביטלס" בשנת 2000, עם השיר "Under the Bridge" במקום ה-54. כמו כן דורג השיר במקום ה-98 ברשימת ה-"100 Greatest Guitar Songs of All Time" של מגזין ה"Rolling Stone".
וידאו קליפ
הווידאו קליפ לשיר "Under the Bridge" בוים על ידי גאס ואן סנט, שצילם ותיעד את חברי הלהקה כששהו בחברת ההקלטות "The Mansion". בנוסף, הוא סיפק את האומנות לגב האלבום "Blood Sugar Sex Magik". ואן נסט הכיר את הבסיסט פלי דרך תפקידו בסרט "איידהו שלי". חברי הלהקה חלקו כבוד לואן סנט הן כאדם והן כאומן, והיו במצב רוח מרומם כאשר הסכים לביים את הקליפ לשיר "Under the Bridge". פלי מסר על הווידאו כי "זה הדבר שבאמת גרם ללהקה לפרוץ את מחסומי המיינסטרים האמריקאי ותרבות הפופ הכלל עולמית". הסרטון צולם ברחובות לוס אנג'לס, ובאולפנים לשלב עריכת הסאונד. הסרטון מתחיל עם פרושיאנטה עומד לבדו על פדסטל כשלובש חולצת צווארון עם פסי אדום-לבן, מכנסי חאקי חומים, נעליים חומות, וכובע צ'ולו. הוא מנגן על מודל טורקיז 1966 של פנדר ג'אגואר, ומאחוריו רקע של מדבר ושמיים מעוננים הפוכים. צילו מוקרן על הצד השמאלי בו הוא עומד. את הבגדים שלב באותו היום, בחרה חברתו של פרושיאנטה באותה התקופה, טוני אוסוולד. פרושיאנטה זוכר את תגובתו של ואן סנט למראהו: "כאשר הגעתי לאולפן, גאס ואן סנט רק בהה בי ולאחר מכן אמר 'אלוהים! אני כל כך שמח שחבשת את הכובע הזה. אני כל כך שמח שלבשת את החולצה הזו. הו! המכנסיים האלה נהדרים אני כל כך שמח שלבשת אותם'". סרטון זה מסמן מעבר עיקרי בהתנהגותו של פרושיאנטה מול המצלמה; הוא חדל מהקפיצות הלהוטות שנהג לעשות בווידאו קליפים קודמים.
כשקידיס מתחיל לשיר הוא נראה שטוף תחת אור סגול עם כוכבי פלואורסצנט ברקע, מוקפים בעננים. כשהמצלמה מתקרבת, תמונה של עירו של ואן סנט, פורטלנד מוטבעת במסך בסופראימפוזיציה מסנטרו של קידיס מטה. פלי והמתופף צ'אד סמית' נראים בתמונה כשמתחילים לנגן בכליהם. ואן סנט ביקש כי הסופראימפוזיציה תהווה מוטיב מרכזי בסרטון; הרעיון הגיע מפרויקט עליו עבד עם הסופר ויליאם ס. בורוז. הסצנות באולפן משולבות עם סצנות המראות את קידיס הולך ברחובות לוס אנג'לס, כשלובש חולצת טי-שירט לבנה ועליה מודפס "To Hell And Back"; כשהולך, המצלמה מתמקדת באנשים שונים מהרחוב. ניתן לראות, בנקודות שונות בסרטון, את קידיס עומד לצד תעלת בלמונט לפני סגירתה. צילומים אלו, לפי קידיס, היו הכרחיים; הוא הרגיש כי צילומי הסטודיו לבדם אינם יספיקו כדי להעביר את התחושות שביקש להעביר: "בפעם הראשונה שצילמנו את הווידאו הכל צולם בסטודיו, ולא נראה כי כל מה שציפינו לצלם נראה בתוצר הסופי, היה צריך עוד; מה שהיה צריך זה שילוב עם צילומי חוץ, בסגנון רחובות-לוס-אנג'לס". לקראת הסוף, קידיס נראה כשרץ לאורך נהר לוס אנג'לס ב-Slow Motion; הרקע הוא צילום של פצצה גרעינית מתפוצצת. הסרטון נגמר במספר תמונות של הלהקה, במעבר סופראימפוזיציה, שלאחריהן נראה פרושיאנטה מנגן לבדו על פדסטל - כאשר הפעם, במקום שמיים ועננים, נראה תצלום הפוך של גלי ים.
MTV הציב את הווידאו קליפ של "Under the Bridge" על הכוונת; בטקס הVMA של MTV בשנת 1992, הצ'ילי פפרס הובילו את המועמדויות, ונכללו בקטגוריות "הסרטון הטוב ביותר", "הקבוצה הטובה ביותר", וכמו כן "הבימוי הטוב ביותר". הלהקה זכתה עבור "Under the Bridge" בקטגוריות "פריצת השנה" ו-"סרטון בחירת הקהל"; הסרטון של הלהקה לשיר "Give It Away" זכה בקטגוריה "הבימוי אמנותי השנה בקליפ". בנוסף על אלו, הסרטון דורג במקום ה-8 בסקר קוראים של העיתון שיקגו טריביון, בשם "The Best and Worst of '92".
הופעות חיות
הצלחתו הרחבה של השיר הפכה אותו לנכס צאן ברזל ברפרטואר ההופעות החיות. שלא כמו שירים אחרים של הלהקה, "Under the Bridge" אינו מבוצע בסטייה מאיך שהוקלט באלבום, ומלבד ביצועים אקוסטיים, שומר על אופיו המקורי כפי שנשמע באלבום Blood Sugar Sex Magik. קידיס, לעומת זאת, ידוע לשמצה במגבלות המנעד של קולו, והיכולת הלקויה להגיע לצלילים גבוהים בהופעות חיות. הסולן ציין כי לעיתים הוא שוכח מילים בבתים או מארגן אותן מחדש. לכן, השיר סבל לעיתים קרובות ממגבלותיו של קידיס בתחום השירה. אחרי שיצא כסינגל בשנת 1992, השיר נכלל כמעט בכל הופעות הלהקה; פרושיאנטה, לעומת זאת, החל להזניח את נגינתו בשיר ואהדתו אל הפופולריות שלו, ולעיתים ניגן פתיחות מסורבלות שבלבלו את קידיס בכוונה. דוגמה לכך קרתה במהלך תוכנית הלילה הפופולרית סאטרדיי נייט לייב ב-22 בפברואר 1992. קידיס אמר כי המהלך "הרגיש כאילו נדקרתי בגב ונתליתי לייבוש מול כל אמריקה, בזמן שפרושיאנטה היה בפינה החשוכה, מנגן ניסויים דיסוננטיים לא מכוונים." הגיטריסט השתמש בפדאל דיסטורשיין לבית הסוגר, וצרח אל תוך המיקרופון בזמן שסיפק קולות רקע שונים לחלוטין משתכננה הלהקה. למרות כל אלו, מכירות האלבום טיפסו אל השיא לאחר הופעה זו.
בתקופות מסוימות, גם קידיס נטש את השיר, בייחוד כשהרגיש ניתוק רגעי מן המילים. בשנים האחרונות, לעומת זאת, קידיס חש רצון מחודש לביצוע השיר: "אף על פי שהיו פעמים בהן עברתי הלאה מהשיר הזה, כעת אני מגלה אותו מחדש ומרגיש קרוב אליו, ואני מרגיש כי הוא עדיין מחזיק בכוח, חיים ומטרה שהיו לו כשיר." פרושיאנטה מרגיש כי גמישות השיר היא זו שתרמה להצלחתו: "ברוב הזמן זה הוא המרכיב של להיט; אתה יכול לשמוע אותו שוב ושוב בלי שיאבד את המשמעות, אך אתה כן עובר דרך מספר מחזורי הבנה." פלי מאמין כי הסיבה שהשיר זכה לתחייה בסיבה לביצועו, בעיקר בזכות חזרתו של פרושיאנטה ללהקה משנת 1998–2009 לאחר שפרש ב-1992. פלי האמין כי היה זה הכרחי להפגיש את כל ארבעת חברי הלהקה יחד, בשביל לבצע את הלהיט אותו כתבו באותו הרכב בדיוק. השיר "Under the Bridge" נוגן בפסטיבל וודסטוק 1999, בו כיכבו הרד הוט צ'ילי פפרס. אלה ניגנו כהופעת הסגירה המרכזית. ניסיונות לפזר בין הקהל נרות שיודלקו במהלך השיר סוכלו. הקהל, שכבר החל להתפזר מחוסר סבלנות, יצר מדורה מקומית במקום הנרות. מיד לאחר מכן, מספר אנשים מהקהל החלו לתקוף באלימות לאחר שמספר נשים שביצעו ריקוד "פוגו" ו"קפיצת קהל", נאנסו בפרהסיה, ורכושם של אנשים מהקהל הוחרם.